અનામત આંદોલન શરૂ કરીને માત્ર ગુજરાત જ નહીં, દેશભરના પાટીદારો માટે હીરો બની ગયેલા હાર્દિક પટેલની લાઇફ પરથી ગુજરાતી ફિલ્મ ‘પાવર ઑફ પાટીદાર’ બની રહી છે, જેમાં હાર્દિકના સગા કાકાના દીકરા રવિ પટેલને કાસ્ટ કરવામાં આવ્યો છે. ફિલ્મમાં રવિ હાર્દિકના ખાસ ફ્રેન્ડનું કૅરૅક્ટર કરશે, જે હાર્દિકની ગેરહાજરીમાં તેનું આંદોલન આગળ ધપાવે છે અને પાટીદાર સમાજનું મૉરલ તૂટવા નથી દેતો. આ જે કૅરૅક્ટર છે એનું ફિલ્મના ક્લાઇમેક્સ પહેલાં મૃત્યુ થઈ જાય છે. રવિને રોલ મળે એ માટે હાર્દિકે જ પ્રોડ્યુસર સાથે વાત કરી હતી અને પ્રોડ્યુસરને કહ્યું હતું કે રવિની ઍક્ટિંગ કરવાની બહુ ઇચ્છા છે એટલે તેને આ ફિલ્મમાં કોઈ મસ્ત રોલ આપજો.